18. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.9961/161 της 7 Ιουν./28 Ιουλ.  1966 (ΦΕΚ Β΄ 470) Περί τρόπου μεταφοράς φιαλών ζύθου πλήρων ή κενών εις Δωδεκάνησον και τανάπαλιν. ΄Εχοντες υπ’ όψιν τας διατάξεις του δευτέρου εδαφίου της πρώτης παραγράφου του άρθρ. 76 του Νόμ. 1165/18 «περί Τελωνειακού Κώδικος» και αποβλέποντες εις την διευκόλυνσιν της διακινήσεως των φιαλών ζύθου υπό των βιομηχανιών ζυθοποιΐας, τροποποιούμεν την υπ’ αριθ. Τ.6310/14.11.58 απόφασιν ημών «περί του τρόπου μεταφοράς από λιμένος εις λιμένα του εσωτερικού των εγχωρίων προϊόντων και των ελευθέρων εμπορευμάτων» και αποφασίζομεν: 1.Η μεταφορά εκ της Δωδεκανήσου εις την λοιπή Ελλάδα και τανάπαλιν φιαλών ζύθου παντός τύπου κενών ή πεπληρωμένων δια ζύθου ενεργείται μόνον υπό των εγχωρίων βιομηχανιών ζυθοποιΐας ως και των νομίμων Πρακτόρων ή Αντιπροσώπων αυτών εν Δωδεκανήσω επί τη εκδόσει και καταθέσει αδείας μεταφοράς εις τους λιμένας φορτώσεως και εκφορτώσεως. 2.Αι Τελωνειακαί Αρχαί Δωδεκανήσου συντάσσουν καταστάσεις περί των κατά μήνα εκ της λοιπής Ελλάδος αποσταλεισών και εκφορτωθεισών εις Δωδεκάνησον πλήρων φιαλών ζύθου κατά κατηγορίας, από απόψεως περιεχομένου βάρους αυτών και άνευ διακρίσεως μεταξύ των αλλοδαπής προελεύσεως και των εγχωρίου κατασκευής τοιούτων. Εις τας αυτάς καταστάσεις δέον να περιλαμβάνωνται κατά τας αυτάς ως άνω διακρίσεις, ανεξαρτήτως εγχωρίου ή αλλοδαπής προσελεύσεως και αι κατά τον μήνα εις ον αι καταστάσεις αφορούν επαναφερόμεναι εις την λοιπήν Ελλάδα κεναί φιάλαι. Αι καταστάσεις αύται δέον να υποβάλλωνται εις την Διεύθυνσιν Τελωνείου Ρόδου δια την παρ’ αυτής συγκέντρωσιν των σχετικών στοιχείων και καταχώρισιν τούτων εις βιβλίον χρεωπιστώσεως κατά Τελωνειακήν Αρχήν, προς παρακολούθησιν της διακινήσεως των πάσης φύσεως και τύπου φιαλών τούτων, κενών  ή  πλήρων  ζύθου,  των  εις  την   Δωδεκάνησον (Αντί της σελ. 304,01(α) Σελ. 304,01(β) 291-137 170 Μεταφορά στο εσωτερικό 30.Β.α.18 αποστελλομένων ή των εκ της Δωδεκανήσου επαναφερομένων εις την λοιπήν Ελλάδα, με βάσιν την κατά το βάρος του περιεχομένου των διάκρισιν και ανεξαρτήτως εάν πρόκειται περί εγχωρίου ή αλλοδαπής προελεύσεως τούτων. 3.Υπό εκάστου παραλήπτου εν Δωδεκανήσω δεν δύνανται να αποσταλούν εις την λοιπήν Ελλάδα πλείονες φιάλαι των παραληφθεισών, αίτινες απεστάλησαν εις αυτούς βάσει των σχετικών αδειών μεταφοράς. 4.Δια τας μέχρι της ενάρξεως της ισχύος της παρούσης εκ της λοιπής Ελλάδος μεταφερθείσας και ευρισκομένας εις Δωδεκάνησον φιάλας πλήρεις ή κενάς, αλλοδαπής ή εγχωρίου κατασκευής, δέον, όπως υποβληθώσι, το βραδύτερον μέχρι της 15ης Ιουν. 1966, υπεύθυνοι δηλώσεις εις τας κατά τόπους τελωνειακάς Αρχάς Δωδεκανήσου υπό των εις τας περιφερείας τούτων εδρευόντων Πρακτόρων ή Αντιπροσώπων των ζυθοβιομηχανιών, δι’ ων να δηλούται υπευθύνως ο αριθμός τούτων κατά κατηγορίας βάρους του περιεχομένου των, ως και η προέλευσις (εγχώριος ή αλλοδαπή) των εις την περιφέρειάν των ευρισκομένων φιαλών ζύθου, των τελωνειακών Αρχών δυναμένων να ενεργήσουν κατά την κρίσιν των σχετικούς ελέγχους επαληθεύσεως των δηλώσεων. 5.Η επαναφορά ειδικώς εις την λοιπήν Ελλάδα των κατά την ανωτέρω παράγραφον δηλωθεισών φιαλών ζύθου, θα πραγματοποιήται μόνον δια των Τελωνειακών Αρχών, εις ας αύται εδηλώθησαν και υπό των δηλωσάντων Πρακτόρων ή Αντιπροσώπων των Ζυθοβιομηχανιών δι’ εκδόσεως αδειών μεταφοράς. 6.Η ισχύς της παρούσης άρχεται από της 15ης Ιουν. 1966. Η παρούσα δημοσιευθήτω δια της Εφημερίδος της Κυβερνήσεως. Σελ. 304,02(β) 291-138 171 Μεταφορά στο εσωτερικό 30.Β.ο.18 30.Β.α.18 Μεταφορά στο εσωτερικό 